nibzard/narodne-novine-full-text-markdown huggingface dataset:
## Odluka o imenovanju sudaca Općinskog suda u Sisku

### NN 144/2010 (22.12.2010.), Odluka o imenovanju sudaca Općinskog suda u Sisku

DRŽAVNO SUDBENO VIJEĆE

3657

Na temelju članka 124. stavak 2. Ustava Republike Hrvatske (»Narodne novine« 85/2010.) i članka 12. alineja 1. Zakona o Državnom sudbenom vijeću (»Narodne novine« 58/93, 49/99., 31/00. 107/00, 129/00, 59/05, 150/05 i 153/09) Državno sudbeno vijeće (dalje: Vijeće) je na 20. sjednici, održanoj 2. prosinca 2010., donijelo

ODLUKU

O IMENOVANJU SUDACA

Za suce Općinskog suda u Sisku imenuju se:

LOVORKA GRAHEK, sudska savjetnica na Vrhovnom sudu RH

GORDANA MUŽA ANDREIĆ, viša sudska savjetnica u Općinskom sudu u Sisku.

Imenovane kandidatkinje stupit će na dužnost 1. siječnja 2011.

Ova će se odluka objaviti u »Narodnim novinama«.

Broj: IS-16/10

Zagreb, 2. prosinca 2010.

Predsjednik
Ivan Turudić, v. r.

Odluka, NN 144/2010-3657
## Odluka Vijeća za elektroničke medije, klasa: 612-12/10-02/0032 od 9. prosinca 2010.

### NN 144/2010 (22.12.2010.), Odluka Vijeća za elektroničke medije, klasa: 612-12/10-02/0032 od 9. prosinca 2010.

VIJEĆE ZA ELEKTRONIČKE MEDIJE

3660

Na temelju članka 70. stavka 1. Zakona o elektroničkim medijima (»Narodne novine«, broj 153/09) i članka 22. stavka 1. točke 1. Pravilnika o sadržaju i postupku javnog natječaju za davanje koncesije za obavljanje djelatnosti pružanja medijskih usluga televizije i radija (»Narodne novine«, broj 46/10), Vijeće je na 56-10 sjednici održanoj 9. prosinca 2010., a na temelju provedenog Javnog natječaja za davanje koncesija za obavljanje djelatnosti pružanja medijske usluge radija broj 07/10 (»Narodne novine«, broj 112/10) i provedenoga postupka utvrđivanja postojanja uvjeta za davanje koncesije donijelo

ODLUKU

I. Poništava se dio Javnog natječaja za davanje koncesija za obavljanje pružanja medijskih usluga televizije i radija – tablica 1. djelatnost televizije – točka 4. – digitalna regija d72 – grad Šibenik.

II. Ova odluka stupa na snagu danom donošenja i objavit će se u »Narodnim novinama«.

Obrazloženje

Vijeće za elektroničke medije na svojoj 37-10 sjednici održanoj 21. rujna 2010. godine donijelo je Odluku o raspisivanju Javnog natječaja broj 07/10 za davanje koncesije za obavljanje djelatnosti pružanja medijske usluge televizije i radija. Javni natječaj objavljen je u »Narodnim novinama« broj 112/10 od 29. rujna 2010. i u propisanom roku na javni natječaj za davanje koncesija u tablici 1. djelatnost televizije pod točkom 4. digitalna regija d72 – grad Šibenik ponudu je dostavio ponuditelj Televizija Šibenik d.o.o.

Vijeće je razmatranjem zaprimljene ponude utvrdilo da jedini ponuditelj za davanje koncesije za obavljanje djelatnosti televizije u digitalnoj regija d72 – grad Šibenik – Televizija Šibenik d.o.o. nije podnio prijavu koja ispunjava sve uvjete propisane Javnim natječajem.

Utvrđeno je da ponuda Televizije Šibenik d.o.o. ne udovoljava uvjetima javnoga natječaja jer je u poglavlju Financijski uvjeti u uvezanu ponudu na javni natječaj umetnut, neuvezan, poslovni plan pružatelja medijske usluge za 3 godine.

Natječajnom je dokumentacijom propisano da ponuda nakladnika/ponuditelja mora biti pisana pisačem, ili neizbrisivom tintom, uvezana u jednu ili više knjiga ili zaštićena na način da ne postoji mogućnost dodavanja ili izuzimanja.

Ponuditelj Televizija Šibenik d.o.o. dostavio je ponudu kao ne udovoljava uvjetima propisanim javnim natječajem.

Slijedom navedenoga odlučeno je kao u dispozitivu.

UPUTA O PRAVNOM LIJEKU

Protiv ove odluke nije dopuštena žalba, jer je ona konačna, ali se može pokrenuti upravni spor pred Upravnim sudom Republike Hrvatske u roku od 30 dana od dana primitka odluke. Tužba se predaje ili šalje neposredno sudu Republike Hrvatske u Zagrebu, a može se podnijeti i na zapisnik kod redovnog suda nadležnog za obavljanje pravne pomoći.

Klasa: 612-12/10-02/0032

Urbroj: 567-02/10-03

Zagreb, 9. prosinca 2010.

Ravnatelj Agencije
predsjednik Vijeća
Zdenko Ljevak, dipl. ing., v. r.

Odluka, NN 144/2010-3660
## Odluka o izmjenama i dopunama Odluke o strukovnim udruženjima u Hrvatskoj gospodarskoj komori

### NN 144/2010 (22.12.2010.), Odluka o izmjenama i dopunama Odluke o strukovnim udruženjima u Hrvatskoj gospodarskoj komori

HRVATSKA GOSPODARSKA KOMORA

3664

Na temelju članka 26. točke 9. Statuta Hrvatske gospodarske komore (»Narodne novine« br. 11/94 – pročišćeni tekst, 108/95, 19/96, 64/01) te NKD 2007, Upravni odbor Hrvatske gospodarske komore na 7. sjednici 15. prosinca 2010. godine donosi

ODLUKU

O IZMJENAMA I DOPUNAMA ODLUKE O STRUKOVNIM UDRUŽENJIMA U HRVATSKOJ GOSPODARSKOJ KOMORI

Članak 1.

U članku 2. Odluke o strukovnim udruženjima u Hrvatskoj gospodarskoj komori od 12. listopada 2009.g. – pročišćeni tekst, (u daljnjem tekstu: Odluka) točka 28. mijenja se i sada glasi:

»28. UDRUŽENJE UPRAVLJANJA ZGRADAMA

uključuje članice Komore iz:

razreda 81.10 Upravljanje zgradama«

Članak 2.

U članku 2. Odluke točka 38. mijenja se i sada glasi:

»38. UDRUŽENJE KOMUNALNOG GOSPODARSTVA

uključuje članice Komore koje obavljaju komunalne djelatnosti, prema propisima kojima se određuje komunalno gospodarstvo«

Članak 3.

U članku 2. Odluke iza točke 50. dodaju se nove točke koje glase:

»51. UDRUŽENJE KAMPING TURIZMA

uključuje članice Komore iz:

razreda H 55.30 Kampovi i prostori za kampiranje«

»52. UDRUŽENJE UGOSTITELJSKIH DJELATNOSTI

uključuje članice Komore iz:

odjeljka I 56 DJELATNOSTI PRIPREME I USLUŽIVANJA HRA-
 NE I PIĆA

razreda 56.10 Djelatnosti restorana i ostalih objekata za pripre-
 mu i usluživanje hrane

razreda 56.21 Djelatnosti keteringa

razreda 56.29 Ostale djelatnosti pripreme i usluživanja hrane

razreda 56.30 Djelatnosti pripreme i usluživanja pića“

»53. UDRUŽENJE VINARSTVA

uključuje članice Komore iz:

odjeljka A 01 BILJNA I STOČARSKA PROIZVODNJA, LOV-
 STVO I USLUŽNE DJELATNOSTI

skupina 012 Uzgoj višegodišnjih usjeva

razreda 01.21 Uzgoj grožđa

odjeljka C 11 PROIZVODNJA PIĆA

skupina 11.0 Proizvodnja pića

razreda 11.02 Proizvodnja vina od grožđa«

»54 UDRUŽENJE ZA ISPITIVANJE I CERTIFICIRANJE

uključuje članice Komore iz:

razreda 70.22 Savjetovanje u vezi s poslovanjem i ostalim
 upravljanjem

71.12 Inženjerstvo i s njim povezano tehničko savjeto-
 vanje

71.20 Tehničko ispitivanje i analiza

72.19 Ostalo istraživanje i eksperimentalni razvoj u
 prirodnim, tehničkim i tehnološkim znanostima

Članak 4.

Ova Odluka stupa na snagu danom donošenja.

Klasa: 023-02/10-02/13

Urbroj: 311-01/01-10-02

Zagreb, 15. prosinca 2010.

Predsjednik
Nadan Vidošević, v. r.

Odluka, NN 144/2010-3664
## Indeks potrošačkih cijena u studenome 2010. godine

### NN 144/2010 (22.12.2010.), Indeks potrošačkih cijena u studenome 2010. godine

DRŽAVNI ZAVOD ZA STATISTIKU

3666

Državni zavod za statistiku objavljuje

INDEKS

POTROŠAČKIH CIJENA U STUDENOME 2010. GODINE

Indeks potrošačkih cijena u studenome 2010. godine u odnosu na listopad 2010. godine iznosi 100.3.

Klasa: 957-04/10-01/25

Urbroj: 555-09-07-01-10-25

Zagreb, 15. prosinca 2010.

Ravnatelj
dr. sc. Ivan Kovač, v. r.

Ostalo, NN 144/2010-3666
## Stopa promjene proizvođačkih cijena industrijskih proizvoda u studenome 2010. godine

### NN 144/2010 (22.12.2010.), Stopa promjene proizvođačkih cijena industrijskih proizvoda u studenome 2010. godine

DRŽAVNI ZAVOD ZA STATISTIKU

3667

Državni zavod za statistiku objavljuje

STOPU

PROMJENE PROIZVOĐAČKIH CIJENA INDUSTRIJSKIH PROIZVODA U STUDENOME 2010.

Stopa promjene proizvođačkih cijena industrijskih proizvoda u studenome 2010. u odnosu na listopad 2010. iznosi -0,1.

Klasa: 954-02/10-01/91

Urbroj: 555-06-04-03-10-11

Zagreb, 14. prosinca 2010.

Ravnatelj
dr. sc. Ivan Kovač, v. r.

Ostalo, NN 144/2010-3667
## Zakon o izmjenama i dopunama Zakona o područjima županija, gradova i općina u Republici Hrvatskoj

### NN 145/2010 (24.12.2010.), Zakon o izmjenama i dopunama Zakona o područjima županija, gradova i općina u Republici Hrvatskoj

HRVATSKI SABOR

3670

Na temelju članka 89. Ustava Republike Hrvatske, donosim

ODLUKU

O PROGLAŠENJU ZAKONA O IZMJENAMA I DOPUNAMA ZAKONA O PODRUČJIMA ŽUPANIJA, GRADOVA I OPĆINA U REPUBLICI HRVATSKOJ

Proglašavam Zakon o izmjenama i dopunama Zakona o područjima županija, gradova i općina u Republici Hrvatskoj, koji je Hrvatski sabor donio na sjednici 15. prosinca 2010. godine.

Klasa: 011-01/10-01/157
Urbroj: 71-05-03/1-1-2
Zagreb, 17. prosinca 2010

Predsjednik
Republike Hrvatske
prof. dr. sc. Ivo Josipović, v. r.

ZAKON

O IZMJENAMA I DOPUNAMA ZAKONA O PODRUČJIMA ŽUPANIJA, GRADOVA I OPĆINA U REPUBLICI HRVATSKOJ

Članak 1.

U Zakonu o područjima županija, gradova i općina u Republici Hrvatskoj (»Narodne novine«, br. 86/06., 125/06. – ispravak, 16/07. – ispravak, 95/08. – Odluka USRH i 46/10 – ispravak) u članku 16. XIII. ZADARSKA ŽUPANIJA, u Općini pod rednim brojem 13. – Općina Poličnik popis naselja koja ulaze u sastav te Općine mijenja se na način da sada glasi:

»13. Poličnik

Briševo

Dračevac Ninski

Gornji Poličnik

Lovinac

Murvica

Murvica Gornja

Poličnik

Rupalj

Suhovare

Visočane.«

Članak 2.

U članku 16. XIII. ZADARSKA ŽUPANIJA u Općini pod rednim brojem 14. – Općina Posedarje popis naselja koja ulaze u sastav te Općine mijenja se na način da sada glasi:

»14. Posedarje

Grgurice

Islam Latinski

Podgradina

Posedarje

Slivnica

Vinjerac

Ždrilo.«

Članak 3.

Ovaj Zakon stupa na snagu osmoga dana od dana objave u »Narodnim novinama«.

Klasa: 015-01/10-01/02
Zagreb, 15. prosinca 2010.

HRVATSKI SABOR

Predsjednik
Hrvatskoga sabora
Luka Bebić, v. r.

Zakon, NN 145/2010-3670
## Zakon o izmjenama i dopuni Zakona o državnom odvjetništvu

### NN 145/2010 (24.12.2010.), Zakon o izmjenama i dopuni Zakona o državnom odvjetništvu

HRVATSKI SABOR

3673

Na temelju članka 89. Ustava Republike Hrvatske, donosim

ODLUKU

O PROGLAŠENJU ZAKONA O IZMJENAMA I DOPUNI ZAKONA O DRŽAVNOM ODVJETNIŠTVU

Proglašavam Zakon o izmjenama i dopuni Zakona o državnom odvjetništvu, koji je Hrvatski sabor donio na sjednici 15. prosinca 2010. godine.

Klasa: 011-01/10-01/160

Urbroj: 71-05-03/1-10-2

Zagreb, 17. prosinca 2010.

Predsjednik
Republike Hrvatske
prof. dr. sc. Ivo Josipović, v. r.

ZAKON

O IZMJENAMA I DOPUNI ZAKONA O DRŽAVNOM ODVJETNIŠTVU

Članak 1.

U Zakonu o državnom odvjetništvu (»Narodne novine«, br. 76/09., 153/09. i 116/10.) u članku 13. stavku 6. brojka: »3.« zamjenjuje se brojkom: »4.«.

Članak 2.

U članku 69. stavku 4. riječ: »zapisnika« zamjenjuje se riječju: »zapisa«.

Članak 3.

U Glavi X. »DRŽAVNOODVJETNIČKO VIJEĆE«, u naslovu iznad članka 144. brojka: »1.« zamjenjuje se brojkom: »2.«.

U naslovu iznad članka 145.a brojka: »2.« zamjenjuje se brojkom: »3.«.

U naslovu iznad članka 152. brojka: »2.« zamjenjuje se brojkom: »4.«.

U naslovu iznad članka 157. brojka: »3.« zamjenjuje se brojkom: »5.«.

U naslovu iznad članka 165. brojka: »4.« zamjenjuje se brojkom: »6.«.

U naslovu iznad članka 179. brojka: »5« zamjenjuje se brojkom: »7.«.

Članak 4.

Iza članka 156. dodaje se članak 156.a koji glasi:

»Članak 156.a

(1) U slučaju ukidanja ili preustroja državnog odvjetništva Vijeće će premjestiti državnog odvjetnika, odnosno zamjenika državnog odvjetnika na mjesto zamjenika državnog odvjetnika u državno odvjetništvo istog stupnja.

(2) Preustrojem državnog odvjetništva se smatra spajanje i razdvajanje državnog odvjetništva, promjena unutarnjeg ustrojstva državnog odvjetništva te promjena potrebnog broja zamjenika državnih odvjetnika u državnom odvjetništvu sukladno Okvirnim mjerilima za rad zamjenika državnih odvjetnika.

(3) Protiv odluke Vijeća o premještaju žalba nije dopuštena, a državni odvjetnik i zamjenik državnog odvjetnika imaju pravo pokrenuti upravni spor.«.

Članak 5.

U članku 194. riječi: »članka 62., 63., 103. do 105. koji prestaju važiti 31. prosinca 2013.« zamjenjuju se riječima: »članka 62. stavka 2. i članka 63. stavka 1. koji prestaju važiti 31. prosinca 2012. godine.«.

Članak 6.

U članku 195. podstavci 2. i 3. zamjenjuju se podstavkom koji glasi:

»– članka 109. stavka 2., članka 110. stavka 1. i članka 159. stavka 4., koji stupaju na snagu 1. siječnja 2013. godine.«.

Članak 7.

Ovaj Zakon stupa na snagu osmoga dana od dana objave u »Narodnim novinama«.

Klasa: 701-01/10-01/04

Zagreb, 15. prosinca 2010.

HRVATSKI SABOR

Predsjednik
Hrvatskoga sabora
Luka Bebić, v. r.

Zakon, NN 145/2010-3673
## Odluka o osnivanju Konzulata Republike Hrvatske u Republici Turskoj, sa sjedištem u Antaliji

### NN 145/2010 (24.12.2010.), Odluka o osnivanju Konzulata Republike Hrvatske u Republici Turskoj, sa sjedištem u Antaliji

PREDSJEDNIK REPUBLIKE HRVATSKE

3678

Na temelju odredbe članka 99. stavka 2. Ustava Republike Hrvatske (»Narodne novine«, broj 85/10 – pročišćeni tekst), članka 10. stavka 5., članka 17. stavka 2. Zakona o vanjskim poslovima (»Narodne novine«, broj 48/96) i točke I. podtočke 6. Odluke o postupku osnivanja diplomatskih misija i konzularnih ureda Republike Hrvatske u inozemstvu i postupku postavljanja i opoziva šefova diplomatskih misija i konzularnih ureda Republike Hrvatske u inozemstvu od 11. siječnja 2001., 5. srpnja 2001. i 7. travnja 2004., te akta predsjednice Vlade Republike Hrvatske klasa: T-018-07/10-01/21, urbroj: 5030106-10-3 od 2. prosinca 2010., kojim je predsjednica Vlade Republike Hrvatske dala prethodni supotpis, donosim

ODLUKU

O OSNIVANJU KONZULATA REPUBLIKE HRVATSKE U REPUBLICI TURSKOJ, SA SJEDIŠTEM U ANTALIJI

Osniva se Konzulat Republike Hrvatske u Republici Turskoj, sa sjedištem u Antaliji, na čelu s počasnim konzulom i konzularnim ovlastima nad konzularnim područjem koje obuhvaća teritorij grada Antalije.

Ova Odluka stupa na snagu danom donošenja.

Klasa: 018-07/10-01/18

Urbroj: 71-05-03/1-10-4

Zagreb, 17. prosinca 2010

Predsjednik
Republike Hrvatske
prof. dr. sc. Ivo Josipović, v. r.

Odluka, NN 145/2010-3678
## Odluka o postavljenju Fettaha Tomincea za počasnog konzula Republike Hrvatske u Republici Turskoj

### NN 145/2010 (24.12.2010.), Odluka o postavljenju Fettaha Tomincea za počasnog konzula Republike Hrvatske u Republici Turskoj

PREDSJEDNIK REPUBLIKE HRVATSKE

3679

Na temelju odredbe članka 99. stavka 3. Ustava Republike Hrvatske (»Narodne novine«, broj 85/10 – pročišćeni tekst), članka 24. Zakona o vanjskim poslovima (»Narodne novine«, broj 48/96) i točke II.a Odluke o postupku osnivanja diplomatskih misija i konzularnih ureda Republike Hrvatske u inozemstvu i postupku postavljanja i opoziva šefova diplomatskih misija i konzularnih ureda Republike Hrvatske u inozemstvu od 11. siječnja 2001., 5. srpnja 2001. i 7. travnja 2004., a na prijedlog Vlade Republike Hrvatske, donosim

ODLUKU

kojom postavljam FETTAHA TAMINCEA za počasnog konzula Republike Hrvatske u Republici Turskoj, sa sjedištem u Antaliji i konzularnim ovlastima nad konzularnim područjem koje obuhvaća teritorij grada Antalije.

Ova Odluka stupa na snagu danom donošenja.

Klasa: 018-07/10-05/13

Urbroj: 71-05-03/1-10-3

Zagreb, 17. prosinca 2010.

Predsjednik
Republike Hrvatske
prof. dr. sc. Ivo Josipović, v. r.

Odluka, NN 145/2010-3679
## Odluka o odlikovanju pukovnika S?rena Knudsena Redom hrvatskog trolista

### NN 145/2010 (24.12.2010.), Odluka o odlikovanju pukovnika S?rena Knudsena Redom hrvatskog trolista

PREDSJEDNIK REPUBLIKE HRVATSKE

3680

Na temelju članka 98. Ustava Republike Hrvatske (»Narodne novine«, broj 85/10 – pročišćeni tekst) i članaka 2., 3. i 20. Zakona o odlikovanjima i priznanjima Republike Hrvatske (»Narodne novine« broj 20/95, 57/06 i 141/06), a na prijedlog Državnog povjereništva za odlikovanja i priznanja, donosim

ODLUKU

kojom se odlikuje

REDOM HRVATSKOG TROLISTA

pukovnik SØREN KNUDSEN

za osobite zasluge u razvoju obrambene suradnje Republike Hrvatske i Kraljevine Danske.

Klasa: 060-02/10-02/73

Urbroj: 71-03/3-10-02

Zagreb, 17. studenoga 2010.

Predsjednik
Republike Hrvatske
prof. dr. sc. Ivo Josipović, v. r.

Odluka, NN 145/2010-3680
## Odluka o odlikovanju Redom hrvatskog trolista

### NN 145/2010 (24.12.2010.), Odluka o odlikovanju Redom hrvatskog trolista

PREDSJEDNIK REPUBLIKE HRVATSKE

3681

Na temelju članka 98. Ustava Republike Hrvatske (»Narodne novine«, broj 85/10 – pročišćeni tekst) i članaka 2., 3. i 20. Zakona o odlikovanjima i priznanjima Republike Hrvatske (»Narodne novine«, broj 20/95, 57/06 i 141/06), a na prijedlog Državnog povjereništva za odlikovanja i priznanja, donosim

ODLUKU

kojom se odlikuju

REDOM HRVATSKOG TROLISTA

1. brigadni general BOJAN ŠULIGOJ

2. brigadir ZLATKO VEHOVAR

za osobite zasluge u razvoju obrambene suradnje Republike Hrvatske i Republike Slovenije.

Klasa: 060-04/10-15/03

Urbroj: 71-03/3-10-02

Zagreb, 25. studenoga 2010.

Predsjednik
Republike Hrvatske
prof. dr. sc. Ivo Josipović, v. r.

Odluka, NN 145/2010-3681
## Rješenje o imenovanju članice Odbora za državnu službu

### NN 145/2010 (24.12.2010.), Rješenje o imenovanju članice Odbora za državnu službu

VLADA REPUBLIKE HRVATSKE

3682

Na temelju članka 30. stavka 4. Zakona o Vladi Republike Hrvatske (»Narodne novine«, br. 101/98, 15/2000, 117/2001, 199/2003, 30/2004 i 77/2009) i članka 66. stavka 1. Zakona o državnim službenicima (»Narodne novine«, br. 92/2005, 107/2007 i 27/2008), Vlada Republike Hrvatske je na sjednici održanoj 11. studenoga 2010. godine donijela

RJEŠENJE

O IMENOVANJU ČLANICE ODBORA ZA DRŽAVNU SLUŽBU

Imenuje se VLATKA VRANEKOVIĆ članicom Odbora za državnu službu.

Klasa: 080-02/10-01/70

Urbroj: 50304/2-10-03

Zagreb, 11. studenoga 2010.

Predsjednica
Jadranka Kosor, dipl. iur., v. r.

Rješenje, NN 145/2010-3682
## Naredba o dopuni Naredbe o zaštiti riba i drugih morskih organizama

### NN 145/2010 (24.12.2010.), Naredba o dopuni Naredbe o zaštiti riba i drugih morskih organizama

MINISTARSTVO POLJOPRIVREDE, RIBARSTVA I RURALNOG RAZVOJA

3684

Na temelju članka 14. stavka 1. točke 4. i 5. i čl. 16. Zakona o morskom ribarstvu (»Narodne novine«, br. 56/10 i 127/10), ministar poljoprivrede, ribarstva i ruralnog razvoja donosi

NAREDBU

O DOPUNI NAREDBE O ZAŠTITI RIBA I DRUGIH MORSKIH ORGANIZAMA

I.

U Naredbi o zaštiti riba i drugih morskih organizama (»Narodne novine«, br. 63/10 i 68/10) u glavi VI., stavku 1. podtočki 1., dodaje se alineja 4. koja glasi:

»Tuna (Thunnus thynnus) – od 1. siječnja do 15. veljače.«.

II.

Ova Naredba stupa na snagu danom objave u »Narodnim novinama«.

Klasa: 011-02/10-01/131

Urbroj: 525-08-1-0323/10-5

Zagreb, 20. prosinca 2010.

Ministar
Petar Čobanković, v. r.

Naredba, NN 145/2010-3684
## Rješenje kojim se Nikoli Planiniću izdaje odobrenje za rad investicijskog savjetnika na neodređeno vrijeme

### NN 145/2010 (24.12.2010.), Rješenje kojim se Nikoli Planiniću izdaje odobrenje za rad investicijskog savjetnika na neodređeno vrijeme

HRVATSKA AGENCIJA ZA NADZOR FINANCIJSKIH USLUGA

3685

Na temelju odredbi članka 15. točka 4. alineja 1. i članka 8. stavak 1. Zakona o Hrvatskoj agenciji za nadzor financijskih usluga (»Narodne novine« broj 140/05) te članka 25. Zakona o tržištu kapitala (»Narodne novine« broj 88/08, 146/08 i 74/09, dalje: ZTK), Uprava Hrvatske agencije za nadzor financijskih usluga, odlučujući o zahtjevu Nikole Planinića iz Zagreba, Medveščak 53, za izdavanje odobrenja za rad investicijskog savjetnika, na sjednici održanoj 16. prosinca 2010. godine donijela je

RJEŠENJE

1. Nikoli Planiniću iz Zagreba, Medveščak 53, izdaje se odobrenje za rad investicijskog savjetnika, na neodređeno vrijeme.

2. Podaci iz ovog rješenja upisuju se u Registar investicijskih savjetnika, koji vodi Hrvatska agencija za nadzor financijskih usluga, pod rednim brojem 186.

3. Izreka ovog rješenja objavit će se u »Narodnim novinama«.

Klasa: UP/I-451-04/10-08/42

Urbroj: 326-111-10-2

Zagreb, 16. prosinca 2010.

Zamjenik predsjednika Uprave
Željko Kopčić, v. r.

Rješenje, NN 145/2010-3685
## Rješenje kojim se Goranu Borojeviću daje suglasnost za obavljanje funkcije člana Uprave investicijskog društva To one brokeri d.o.o., Zagreb

### NN 145/2010 (24.12.2010.), Rješenje kojim se Goranu Borojeviću daje suglasnost za obavljanje funkcije člana Uprave investicijskog društva To one brokeri d.o.o., Zagreb

HRVATSKA AGENCIJA ZA NADZOR FINANCIJSKIH USLUGA

3686

Na temelju odredbi članka 15. točka 4. alineja 1. i članka 8. stavak 1. Zakona o Hrvatskoj agenciji za nadzor financijskih usluga (»Narodne novine« broj 140/05) te članka 22. stavak 1. Zakona o tržištu kapitala (»Narodne novine« broj 88/08, 146/08 i 74/09), Uprava Hrvatske agencije za nadzor financijskih usluga, odlučujući o zahtjevu za izdavanje suglasnosti za obavljanje funkcije člana Uprave investicijskog društva To one brokeri d.o.o., sa sjedištem u Zagrebu, Teslina 10, na sjednici održanoj 16. prosinca 2010. godine donijela je

RJEŠENJE

1. Goranu Borojeviću iz Zagreba, Antuna Bauera 27, rođenom 13. prosinca 1957. godine, daje se suglasnost za obavljanje funkcije člana Uprave investicijskog društva To one brokeri d.o.o., Zagreb, Teslina 10.

2. Izreka ovog rješenja objavit će se u »Narodnim novinama«.

Klasa: UP/I-451-04/10-02/20

Urbroj: 326-111-10-11

Zagreb, 16. prosinca 2010.

Zamjenik predsjednika Uprave
Željko Kopčić, v. r.

Rješenje, NN 145/2010-3686
## Rješenje kojim se Zvjezdanu Karliću daje ovlaštenje za obavljanje poslova ovlaštenog aktuara

### NN 145/2010 (24.12.2010.), Rješenje kojim se Zvjezdanu Karliću daje ovlaštenje za obavljanje poslova ovlaštenog aktuara

HRVATSKA AGENCIJA ZA NADZOR FINANCIJSKIH USLUGA

3687

Na temelju odredbi članka 15. točke 4. alineja 2. i 3. i članka 8. stavak 1. Zakona o Hrvatskoj agenciji za nadzor financijskih usluga (»Narodne novine« broj 140/05) Uprava Hrvatske agencije za nadzor financijskih usluga, odlučujući o zahtjevu Zvjezdana Karlića iz Zagreba, Padovčeva 7, za izdavanje ovlaštenja za obavljanje poslova ovlaštenog aktuara, na sjednici održanoj 16. prosinca 2010. godine donijela je

RJEŠENJE

I. Zvjezdanu Karliću iz Zagreba, Padovčeva 7, rođenom 13. prosinca 1974. u Zagrebu daje se ovlaštenje za obavljanje poslova ovlaštenog aktuara.

II. Izreka ovog rješenja objavit će se u »Narodnim novinama«.

Klasa: UP/I-453-02/10-42/18

Urbroj: 326-112-10-3

Zagreb, 16. prosinca 2010.

Zamjenik predsjednika Uprave
Željko Kopčić, v. r.

Rješenje, NN 145/2010-3687
## Rješenje kojim je Snježani Jurišić vlasnici Obrta za zastupanje u osiguranju OBS, Zagreb, prestala važiti dozvola za obavljanje poslova zastupanja u osiguranju

### NN 145/2010 (24.12.2010.), Rješenje kojim je Snježani Jurišić vlasnici Obrta za zastupanje u osiguranju OBS, Zagreb, prestala važiti dozvola za obavljanje poslova zastupanja u osiguranju

HRVATSKA AGENCIJA ZA NADZOR FINANCIJSKIH USLUGA

3688

Na temelju odredbe članka 15. točka 4. alineja 3. Zakona o Hrvatskoj agenciji za nadzor financijskih usluga (»Narodne novine« broj 140/05), i članka 12. Zakona o osiguranju (»Narodne novine« broj 151/05, 87/08 i 82/09), Uprava Hrvatske agencije za nadzor financijskih usluga, po službenoj dužnosti, na sjednici održanoj 16. prosinca 2010, donijela je

RJEŠENJE

I. Snježani Jurišić iz Starog Grada, Stari Grad b.b., vlasnici Obrta za zastupanje u osiguranju OBS, Zagreb, Kovinska 4a, prestala je važiti dozvola za obavljanje poslova zastupanja u osiguranju izdana 13. ožujka 2008. rješenjem klasa: UP/I-453-02/08-37/10, urbroj: 326-112-08-3.

II. Izreka ovog rješenja objavit će se u »Narodnim novinama«.

Klasa: UP/I-453-02/10-37/68

Urbroj: 326-112-10-1

Zagreb, 16. prosinca 2010.

Zamjenik predsjednika Uprave
Željko Kopčić, v. r.

Rješenje, NN 145/2010-3688
## Rješenje kojim se Vanji Nadaliju daje odobrenje za obavljanje funkcije člana Uprave društva Triglav osiguranje d.d. Zagreb

### NN 145/2010 (24.12.2010.), Rješenje kojim se Vanji Nadaliju daje odobrenje za obavljanje funkcije člana Uprave društva Triglav osiguranje d.d. Zagreb

HRVATSKA AGENCIJA ZA NADZOR FINANCIJSKIH USLUGA

3689

Na temelju odredbi članka 15. stavak 1. točke 4. alineja 3. i članka 8. stavak 1. Zakona o Hrvatskoj agenciji za nadzor financijskih usluga (»Narodne novine« broj 140/05) i odredbe članka 28. stavak 5. Zakona o osiguranju (»Narodne novine« broj 151/05, 87/08 i 82/09), Uprava Hrvatske agencije za nadzor financijskih usluga, odlučujući o zahtjevu Nadzornog odbora društva Triglav osiguranje d.d. Zagreb, Antuna Heinza 4, za izdavanje odobrenja kandidatu za obavljanje funkcije člana Uprave, na sjednici održanoj 16. prosinca 2010. godine donijela je

RJEŠENJE

I. Vanji Nadaliju iz Zagreba, Martićeva 51, rođenom 10. svibnja 1972. u Zagrebu, daje se odobrenje za obavljanje funkcije člana Uprave društva Triglav osiguranje d.d. Zagreb, Antuna Heinza 4.

II. Izreka ovog rješenja objavit će se u »Narodnim novinama«.

Klasa: UP/I -453-02/10-30/21

Urbroj: 326-112-10-4

Zagreb, 16. prosinca 2010.

Zamjenik predsjednika Uprave
Željko Kopčić, v. r.

Rješenje, NN 145/2010-3689
## Rješenje kojim se Igoru Bratini daje odobrenje za obavljanje funkcije člana Uprave društva Triglav osiguranje d.d. Zagreb

### NN 145/2010 (24.12.2010.), Rješenje kojim se Igoru Bratini daje odobrenje za obavljanje funkcije člana Uprave društva Triglav osiguranje d.d. Zagreb

HRVATSKA AGENCIJA ZA NADZOR FINANCIJSKIH USLUGA

3690

Na temelju odredbi članka 15. stavak 1. točke 4. alineja 3. i članka 8. stavak 1. Zakona o Hrvatskoj agenciji za nadzor financijskih usluga (»Narodne novine« broj 140/05) i odredbe članka 28. stavak 5. Zakona o osiguranju (»Narodne novine« broj 151/05, 87/08 i 82/09), Uprava Hrvatske agencije za nadzor financijskih usluga, odlučujući o zahtjevu Nadzornog odbora društva Triglav osiguranje d.d. Zagreb, Antuna Heinza 4, za izdavanje odobrenja kandidatu za obavljanje funkcije člana Uprave, na sjednici održanoj 16. prosinca 2010. godine donijela je

RJEŠENJE

I. Igoru Bratini iz Postojne, Ulica 1. maja 5, Republika Slovenija, rođenom 6. siječnja 1951. u Postojni, Republika Slovenija, daje se odobrenje za obavljanje funkcije člana Uprave društva Triglav osiguranje d.d. Zagreb, Antuna Heinza 4.

II. Izreka ovog rješenja objavit će se u »Narodnim novinama«.

Klasa: UP/I-453-02/10-30/20

Urbroj: 326-112-10-8

Zagreb, 16. prosinca 2010.

Zamjenik predsjednika Uprave
Željko Kopčić, v. r.

Rješenje, NN 145/2010-3690
## Rješenje kojim se Eugenu Paiću-Karegi daje odobrenje za imenovanje članom Uprave društva UniCredit Leasing Croatia d.o.o., Zagreb

### NN 145/2010 (24.12.2010.), Rješenje kojim se Eugenu Paiću-Karegi daje odobrenje za imenovanje članom Uprave društva UniCredit Leasing Croatia d.o.o., Zagreb

HRVATSKA AGENCIJA ZA NADZOR FINANCIJSKIH USLUGA

3691

Na temelju odredbi članka 8. stavka 1. i članka 19. Zakona o Hrvatskoj agenciji za nadzor financijskih usluga (»Narodne novine« br. 140/05), te odredbe članka 21. stavka 6. Zakona o leasingu (»Narodne novine« br. 135/06), odlučujući povodom zahtjeva Nadzornog odbora društva UniCredit Leasing Croatia d.o.o., Zagreb, Heinzelova 33, MBS: 080185577, OIB: 18736141210, zastupanog po punomoćniku Marku Juraniću iz Zagreba, Širolina 8, za izdavanje odobrenja za imenovanje člana Uprave, Uprava Hrvatske agencije za nadzor financijskih usluga na sjednici održanoj 16. prosinca 2010., donijela je

RJEŠENJE

I. Eugenu Paiću-Karegi iz Tuhlja, Tuhelj 29, rođenom 11. veljače 1970. u Ljungby, Kraljevina Švedska, daje se odobrenje za imenovanje članom Uprave društva UniCredit Leasing Croatia d.o.o., Zagreb, Heinzelova 33, MBS: 080185577, OIB: 18736141210, za mandat u trajanju od 3 godine.

II. Izreka ovog rješenja objavit će se u »Narodnim novinama«.

Klasa: UP/I-451-01/10-02/11

Urbroj: 326-114-10-9

Zagreb, 16. prosinca 2010.

Zamjenik predsjednika Uprave
Željko Kopčić, v. r.

Rješenje, NN 145/2010-3691
## Rješenje kojim se Allianz ZB društvu za upravljanje obveznim mirovinskim fondom d.o.o., Zagreb, produžava rok na 12 mjeseci za usklađivanje aktivnosti ulaganja imovine AZ obveznog mirovinskog fonda

### NN 145/2010 (24.12.2010.), Rješenje kojim se Allianz ZB društvu za upravljanje obveznim mirovinskim fondom d.o.o., Zagreb, produžava rok na 12 mjeseci za usklađivanje aktivnosti ulaganja imovine AZ obveznog mirovinskog fonda

HRVATSKA AGENCIJA ZA NADZOR FINANCIJSKIH USLUGA

3693

Na temelju odredbi članka 15. točka 4. alineja 2. i članka 8. Zakona o Hrvatskoj agenciji za nadzor financijskih usluga (»Narodne novine« br. 140/05), primjenom odredbi članka 73. stavka 3. Zakona o obveznim i dobrovoljnim mirovinskim fondovima (»Narodne novine« br. 49/99, 63/00, 103/03, 177/04, 71/07 i 124/10), Hrvatska agencija za nadzor financijskih usluga, odlučujući o zahtjevu Allianz ZB društva za upravljanje obveznim mirovinskim fondom d.o.o., Zagreb, Ivana Lučića 2a, za produženje roka za usklađivanje aktivnosti ulaganja imovine AZ obveznog mirovinskog fonda, na sjednici održanoj 16. prosinca 2010. donosi

RJEŠENJE

1. Allianz ZB društvu za upravljanje obveznim mirovinskim fondom d.o.o., Zagreb, Ivana Lučića 2a, produžava se rok na 12 (dvanaest) mjeseci za usklađivanje aktivnosti ulaganja imovine AZ obveznog mirovinskog fonda u dionice izdavatelja ACI d.d. (ACI-R-A) sa zakonskim odredbama, a koji rok teče od dana povrede odredbi, odnosno od 21. lipnja 2010.

2. Izreka ovog Rješenja objavit će se u »Narodnim novinama«.

Klasa: UP/I-140-01/10-36/6

Urbroj: 326-322-10-1

Zagreb, 16. prosinca 2010.

Zamjenik predsjednika Uprave
Željko Kopčić, v. r.

Rješenje, NN 145/2010-3693
## Pravilnik o izmjeni i dopuni Pravilnika Suda časti Hrvatske obrtničke komore

### NN 145/2010 (24.12.2010.), Pravilnik o izmjeni i dopuni Pravilnika Suda časti Hrvatske obrtničke komore

HRVATSKA OBRTNIČKA KOMORA

3694

Na temelju članka 64. stavak 2. podstavak 9. Zakona o obrtu (»Narodne novine« br. 77/93, 90/96, 102/98, 64/01, 71/01, 49/03 – pročišćeni tekst, 68/07 i 79/07) i članka 23. stavak 1. podstavak 9. Statuta Hrvatske obrtničke komore (»Narodne novine« br. 99/09 – pročišćeni tekst), Skupština Hrvatske obrtničke komore na svojoj 9. sjednici održanoj 14. prosinca 2010. godine donosi

PRAVILNIK

O IZMJENI I DOPUNI PRAVILNIKA SUDA ČASTI HRVATSKE OBRTNIČKE KOMORE

Članak 1.

U Pravilniku Suda časti HOK-a (»Narodne novine« br. 11/07 i 81/08) u članku 14. stavak 1. točka 6. riječi »prijedlog za oduzimanje obrtnice« zamjenjuju se riječima »odluku o prestanku obavljanja obrta«.

Članak 2.

Ovaj Pravilnik stupa na snagu osmog dana od dana objave u »Narodnim novinama«.

Broj: 1-103-9730/3-10-2010

Zagreb, 14. prosinca 2010.

Predsjednik
Hrvatske obrtničke komore
Mato Topić, v. r.

Pravilnik, NN 145/2010-3694
## Odluka o iznosu naknade za financiranje rada Hrvatske agencije za obvezne zalihe nafte i naftnih derivata i obveznih zaliha nafte i naftnih derivata za 2011. godinu

### NN 146/2010 (27.12.2010.), Odluka o iznosu naknade za financiranje rada Hrvatske agencije za obvezne zalihe nafte i naftnih derivata i obveznih zaliha nafte i naftnih derivata za 2011. godinu

VLADA REPUBLIKE HRVATSKE

3696

Na temelju članka 7. stavka 5. Zakona o tržištu nafte i naftnih derivata (»Narodne novine«, broj 57/2006), Vlada Republike Hrvatske je na sjednici održanoj 23. prosinca 2010. godine donijela

ODLUKU

O IZNOSU NAKNADE ZA FINANCIRANJE RADA HRVATSKE AGENCIJE ZA OBVEZNE ZALIHE NAFTE I NAFTNIH DERIVATA I OBVEZNIH ZALIHA NAFTE I NAFTNIH DERIVATA ZA 2011. GODINU

I.

Utvrđuje se naknada za financiranje rada Hrvatske agencije za obvezne zalihe nafte i naftnih derivata i obveznih zaliha nafte i naftnih derivata za 2011. godinu, u iznosima kako slijedi:

– 200,00 kuna po toni naftnih derivata iz članka 12. stavka 1. točke I. Zakona o tržištu nafte i naftnih derivata (u daljnjem tekstu: Zakon), koji se stavljaju u promet na domaće tržište u razdoblju od 1. siječnja 2011. do 31. prosinca 2011. godine;

– 300,00 kuna po toni naftnih derivata iz članka 12. stavka 1. točke II. Zakona, osim goriva za mlazne motore, koji se stavljaju u promet na domaće tržište u razdoblju od 1. siječnja 2011. do 31. prosinca 2011. godine;

– 50,00 kuna po toni naftnih derivata iz članka 12. stavka 1. točke III. Zakona, uključujući i gorivo za mlazne motore, koji se stavljaju u promet na domaće tržište u razdoblju od 1. siječnja 2011. do 31. prosinca 2011. godine.

II.

Ova Odluka stupa na snagu 1. siječnja 2011. godine, a objavit će se u »Narodnim novinama«.

Klasa: 310-05/10-02/05
Urbroj: 5030116-10-1
Zagreb, 23. prosinca 2010.

Predsjednica
Jadranka Kosor, dipl. iur., v. r.

Odluka, NN 146/2010-3696
## Pravilnik o izmjeni Pravilnika o obračunskim zavodima, naknadi za posredovanje i obrascu mjenice

### NN 146/2010 (27.12.2010.), Pravilnik o izmjeni Pravilnika o obračunskim zavodima, naknadi za posredovanje i obrascu mjenice

MINISTARSTVO FINANCIJA

3697

Na temelju članka 113. stavka 2. Zakona o mjenici (»Narodne novine«, broj 74/94 i 92/10) ministar financija donosi

PRAVILNIK

O IZMJENI PRAVILNIKA O OBRAČUNSKIM ZAVODIMA, NAKNADI ZA POSREDOVANJE I OBRASCU MJENICE

Članak 1.

U Pravilniku o obračunskim zavodima, naknadi za posredovanje i obrascu mjenice (»Narodne novine«, broj 77/99, 146/99, 35/00, 22/03 i 39/08) u članku 2. iza riječi: »banke« stavlja se točka, a riječi: »i Financijska agencija« brišu se.

Članak 3.

Ovaj Pravilnik objavit će se u »Narodnim novinama«, stupa na snagu 1. siječnja 2011.

Klasa: 450-09/10-01/7
Urbroj: 513-11/10-1
Zagreb, 20. prosinca 2010.

Potpredsjednik
Vlade Republike Hrvatske
ministar financija
Ivan Šuker, v. r.

Pravilnik, NN 146/2010-3697
## Odluka o izmjenama i dopunama Odluke o rodovima, službama, strukama i njihovim specijalnostima

### NN 146/2010 (27.12.2010.), Odluka o izmjenama i dopunama Odluke o rodovima, službama, strukama i njihovim specijalnostima

MINISTARSTVO OBRANE

3698

Na temelju članka 95. stavka 3. Zakona o obrani (»Narodne novine«, broj 33/02., 58/02, 76/07 i 153/09) na prijedlog načelnika Glavnog stožera Oružanih snaga Republike Hrvatske, donosim

ODLUKU

O IZMJENAMA I DOPUNAMA ODLUKE O RODOVIMA, SLUŽBAMA, STRUKAMA I NJIHOVIM SPECIJALNOSTIMA

I.

U Odluci o rodovima, službama, strukama i njihovim specijalnostima (»Narodne novine« broj 134/07 i 50/09) u točki IV. iza podstavka 5. briše se točka, dodaje zarez i podstavci 6. i 7. koji glase:

»– kineziološka,

– dušobrižništvo.«

II.

U točki V., podtočki 4., iza podstavka 4., dodaje se podstavak 5. koji glasi:

»– brodsko-navigacijska,«.

III.

U točki VII., iza podtočke 5. dodaju se podtočke 6. i 7. koje glase:

»U kineziološkoj

– opća,

U dušobrižničkoj

– opća.«

IV.

Ova Odluka stupa na snagu osmoga dana od dana objave u »Narodnim novinama«.

Klasa: 023-03/10-03/1

Urbroj: 512-01-10-468

Zagreb, 20. prosinca 2010.

Ministar
Branko Vukelić, v. r.

Odluka, NN 146/2010-3698
## Pravilnik o metodama uzorkovanja i analitičkim metodama za provedbu službenih kontrola hrane za životinje

### NN 146/2010 (27.12.2010.), Pravilnik o metodama uzorkovanja i analitičkim metodama za provedbu službenih kontrola hrane za životinje

MINISTARSTVO POLJOPRIVREDE, RIBARSTVA I RURALNOG RAZVOJA

3699

Na temelju članka 65. alineje 8. Zakona o hrani (»Narodne novine«, broj 46/07) ministar poljoprivrede, ribarstva i ruralnog razvoja donosi

PRAVILNIK

O METODAMA UZORKOVANJA I ANALITIČKIM METODAMA ZA PROVEDBU SLUŽBENIH KONTROLA HRANE ZA ŽIVOTINJE[[1]](#footnote-29081-1)

Članak 1.

Ovim se Pravilnikom propisuju metode uzorkovanja i analitičke metode za provedbu službenih kontrola hrane za životinje.

Članak 2.

Uzorkovanje za službenu kontrolu hrane za životinje u vezi s određivanjem sastojaka, dodataka hrani za životinje i nepoželjnih tvari, osim ostataka pesticida i mikroorganizama provodi se sukladno metodama iz Priloga I. ovoga Pravilnika.

Članak 3.

Priprema uzoraka za analizu i prikaz rezultata provode se sukladno analitičkim metodama iz Priloga II. ovoga Pravilnika.

Članak 4.

Analiza za službenu kontrolu hrane za životinje provodi se metodama navedenim u:

– Prilogu III. ovoga Pravilnika – Analitičke metode za kontrolu sastava krmiva i krmnih smjesa,

– Prilogu IV. ovoga Pravilnika – Analitičke metode za kontrolu količine odobrenih dodataka hrani za životinje,

– Prilogu V. ovoga Pravilnika – Analitičke metode za kontrolu nepoželjnih tvari u hrani za životinje i

– Prilogu VI. ovoga Pravilnika – Analitičke metode za određivanje sastojaka životinjskog podrijetla za službenu kontrolu hrane za životinje.

Članak 5.

Energetska vrijednost krmnih smjesa za perad izračunava se sukladno Prilogu VII. ovoga Pravilnika.

Članak 6.

U svrhu potvrđivanja prisutnosti nedopuštenih dodataka hrani za životinje koriste se analitičke metode za kontrolu iz Priloga VIII. ovoga Pravilnika.

Članak 7.

Prilozi od I. do VIII. tiskani su uz ovaj Pravilnik i njegov su sastavni dio.

Članak 8.

Stupanjem na snagu ovoga Pravilnika prestaje važiti Prilog VII. Pravilnika o stavljanju na tržište krmiva i krmnih smjesa (»Narodne novine«, broj 112/08) i Pravilnik o načinu uzorkovanja hrane za životinje (»Narodne novine«, broj 128/06).

Članak 9.

Ovaj Pravilnik stupa na snagu 1. siječnja 2011. godine.

Klasa: 011-02/10-01/74
Urbroj: 525-06-2-0261/10-14
Zagreb, 13. prosinca 2010.

Ministar
Petar Čobanković, v. r.

[PRILOG I. – PRILOG VIII.](dodatni/411988.pdf)

[[1](#footnote-29081-1-backlink)] Ovim se Pravilnikom preuzimaju odredbe Uredbe Komisije (EZ) br. 152/2009 od 27. siječnja 2009. godine o metodama uzimanja uzoraka i analitičkim metodama za provedbu službenih kontrola hrane za životinje.

Pravilnik, NN 146/2010-3699
## Pravilnik o izmjeni Pravilnika o veterinarsko-medicinskim proizvodima

### NN 146/2010 (27.12.2010.), Pravilnik o izmjeni Pravilnika o veterinarsko-medicinskim proizvodima

MINISTARSTVO POLJOPRIVREDE, RIBARSTVA I RURALNOG RAZVOJA

3701

Na temelju članka 9. stavka 5., članka 11. stavka 5., članka 23. stavka 5., članka 24. stavka 5., članka 25. stavka 2., članka 27. stavka 3., članka 30. stavka 3., članka 32. stavka 4., članka 33. stavka 5., članka 35. stavka 2., članka 40. stavka 7., članka 48. stavka 5., članka 52. stavka 5., članka 56. stavka 8., članka 55. stavka 8., članka 62. stavka 9., članka 64. stavka 3. i članka 67. stavka 3. Zakona o veterinarsko-medicinskim proizvodima (»Narodne novine«, broj 84/08), ministar poljoprivrede, ribarstva i ruralnog razvoja donosi

PRAVILNIK

O IZMJENI PRAVILNIKA O VETERINARSKO-
-MEDICINSKIM PROIZVODIMA

Članak l.

U Pravilniku o veterinarsko-medicinskim proizvodima (»Narodne novine«, broj 30/09, 73/09 i 14/10) u članku 93. stavku 1. datum: »24. prosinca 2010. godine« zamjenjuje se datumom: »30. ožujka 2011. godine.«.

Članak 2.

Ovaj Pravilnik stupa na snagu danom objave u »Narodnim novinama«.

Klasa: 011-02/09-01/33

Urbroj: 525-06-2-0268/09-7

Zagreb, 15. prosinca 2010.

Ministar
Petar Čobanković, v. r.

Pravilnik, NN 146/2010-3701
## Tehnički propis o izmjeni Tehničkog propisa o građevnim proizvodima

### NN 146/2010 (27.12.2010.), Tehnički propis o izmjeni Tehničkog propisa o građevnim proizvodima

MINISTARSTVO ZAŠTITE OKOLIŠA, PROSTORNOG UREĐENJA I GRADITELJSTVA

3702

Na temelju članka 19. Zakona o prostornom uređenju i gradnji (»Narodne novine« br. 76/07 i 38/09) ministrica zaštite okoliša, prostornog uređenja i graditeljstva donosi

TEHNIČKI PROPIS

O IZMJENI TEHNIČKOG PROPISA O GRAĐEVNIM PROIZVODIMA

Članak 1.

(1) U Tehničkom propisu o građevnim proizvodima (»Narodne novine« br. 33/10 i br. 87/10) u članku 25. stavku 1. riječi: »31. prosinca 2010.« mijenjaju se riječima: »30. rujna 2011.«.

(2) U članku 25. stavku 2. riječi: »31. prosinca 2010.« mijenjaju se riječima: »30. rujna 2011.«.

(3) U članku 25. stavku 3. riječi: »30. lipnja 2011.« mijenjaju se riječima: »31. prosinca 2011.«.

Članak 2.

Ovaj Tehnički propis stupa na snagu osmog dana od dana objave u »Narodnim novinama«.

Klasa: 360-01/10-04/16

Urbroj: 531-01-10-1

Zagreb, 14. prosinca 2010.

Ministrica
Marina Matulović Dropulić, dipl. ing. arh., v. r.

Ostalo, NN 146/2010-3702
## Odluka o izmjeni i dopuni Odluke o porezima Grada Slavonskog Broda

### NN 146/2010 (27.12.2010.), Odluka o izmjeni i dopuni Odluke o porezima Grada Slavonskog Broda

GRAD SLAVONSKI BROD

3714

Na temelju članka 3. i 30. Zakona o financiranju jedinica lokalne i područne (regionalne) samouprave (»Narodne novine« br. 117/93., 69/97., 33/00., 127/00., 59./01., 117/01., 150/02., 147/03., 132/06., 26/07. – Odluka Ustavnog suda Republike Hrvatske i 73/08.), članka 39. Zakona o lokalnoj i područnoj (regionalnoj) samoupravi (»Narodne novine« br. 33/01., 60/01., 129/05., 109/07., 125/08., i 36/09.) i članka 36. Statuta Grada Slavonskog Broda (»Službeni vjesnik Brodsko-posavske županije« br. 6/09. i 13/10.) Gradsko vijeće na svojoj 13. sjednici, održanoj 14. prosinca 2010. godine, donosi

ODLUKU

O IZMJENI l DOPUNI ODLUKE O POREZIMA GRADA SLAVONSKOG BRODA

Članak 1.

U članku 32. Odluke o porezima Grada Slavonskog Broda (»Narodne novine« broj: 36./10.) dodaje se novi stavak 2. koji glasi:

»Nadležna organizacija platnog prometa zadužena za naplatu javnih prihoda obračunava i naplaćuje naknadu za rad Poreznoj upravi u skladu sa Suglasnosti Ministarstva financija.« Dosadašnji stavak 2. postaje stavak 3.

Članak 2.

Ova Odluka stupa na snagu osmog dana od dana objave u »Narodnim novinama« Republike Hrvatske.

Klasa: 410-01 /10-01 /11

Urbroj: 2178/01-07-10-3

Slavonski Brod, 14. prosinca 2010.

Predsjednik Gradskog vijeća
Hrvoje Andrić, prof., v. r.

Odluka, NN 146/2010-3714
## Odluka o izmjeni Odluke o prirezu poreza na dohodak Općine Dubrava

### NN 146/2010 (27.12.2010.), Odluka o izmjeni Odluke o prirezu poreza na dohodak Općine Dubrava

OPĆINA DUBRAVA

3715

Na temelju članka 30.a Zakona o financiranju jedinica lokalne i područne (regionalne) samouprave (»Narodne novine« broj 117/93, 69/79, 33/00, 73/00, 127/00 i 59/01, 107/01, 117/01, 150/02, 147/03, 132/06, 26/07 i 73/08) i članka 18. Statuta Općine Dubrava (»Glasnik Zagrebačke županije« broj 20/09 i 6/10), Općinsko vijeće Općine Dubrava na 9. sjednici održanoj 17. prosinca 2010. godine, donijelo je

ODLUKU

O IZMJENI ODLUKE O PRIREZU POREZA NA DOHODAK

Članak 1.

U članku 3. Odluke o prirezu poreza na dohodak (»Narodne novine« br. 109/02), stavak 1. mijenja se i glasi:

»Prirez porezu na dohodak plaća se po stopi od 6%«.

Članak 2.

Ova Odluka stupa na snagu osmog dana nakon objave u »Narodnim novinama«, primjenjuje se od 1. veljače 2011. godine.

Odluka će se objaviti i u »Glasniku Zagrebačke županije«.

Klasa: 410-01/10-01/2
Urbroj: 238/05-01-10-1
Dubrava, 17. prosinca 2010.

Predsjednik
Damir Horvatić, v. r.

Odluka, NN 146/2010-3715
## Odluka o opozivu mr. sc. Vesele Mrđen Korać s dužnosti izvanredne i opunomoćene veleposlanice Republike Hrvatske u Kanadi i dužnosti stalne predstavnice Republike Hrvatske pri Međunarodnoj organizaciji za civilno zrakoplovstvo

### NN 147/2010 (29.12.2010.), Odluka o opozivu mr. sc. Vesele Mrđen Korać s dužnosti izvanredne i opunomoćene veleposlanice Republike Hrvatske u Kanadi i dužnosti stalne predstavnice Republike Hrvatske pri Međunarodnoj organizaciji za civilno zrakoplovstvo

PREDSJEDNIK REP0UBLIKE HRVATSKE

3719

Na temelju odredbe članka 99. stavka 3. Ustava Republike Hrvatske (»Narodne novine«, broj 85/10 – pročišćeni tekst), članka 22. Zakona o vanjskim poslovima (»Narodne novine«, broj 48/96), točke II. podtočke 8. Odluke o postupku osnivanja diplomatskih misija i konzularnih ureda Republike Hrvatske u inozemstvu i postupku postavljanja i opoziva šefova diplomatskih misija i konzularnih ureda Republike Hrvatske u inozemstvu od 11. siječnja 2001., 5. srpnja 2001. i 7. travnja 2004., te akta predsjednice Vlade Republike Hrvatske klasa: T-018-07/10-02/06, urbroj: 50304/2-10-05 od 24. studenoga 2010., kojim je predsjednica Vlade Republike Hrvatske dala prethodni supotpis, donosim

ODLUKU

O OPOZIVU IZVANREDNE I OPUNOMOĆENE VELEPOSLANICE REPUBLIKE HRVATSKE

Mr. sc. VESELA MRĐEN KORAĆ opoziva se s dužnosti izvanredne i opunomoćene veleposlanice Republike Hrvatske u Kanadi, sa sjedištem u Ottawi, i dužnosti stalne predstavnice Republike Hrvatske pri Međunarodnoj organizaciji za civilno zrakoplovstvo (ICAO), sa sjedištem u Montrealu.

Ova Odluka stupa na snagu 31. prosinca 2010. godine.

Klasa: 018-07/10-02/14

Urbroj: 71-05-03/1-10-4

Zagreb, 15. prosinca 2010.

Predsjednik
Republike Hrvatske
prof. dr. sc. Ivo Josipović, v. r.

Odluka, NN 147/2010-3719
## Odluka o opozivu Gordana Bakote s dužnosti izvanrednog i opunomoćenog veleposlanika Republike Hrvatske u Turskoj, Islamskoj Republici Afganistan, Azerbajdžanskoj Republici, Republici Kazahstan, Turkmenistanu i Republici Uzbekistan

### NN 147/2010 (29.12.2010.), Odluka o opozivu Gordana Bakote s dužnosti izvanrednog i opunomoćenog veleposlanika Republike Hrvatske u Turskoj, Islamskoj Republici Afganistan, Azerbajdžanskoj Republici, Republici Kazahstan, Turkmenistanu i Republici Uzbekistan

PREDSJEDNIK REPUBLIKE HRVATSKE

3720

Na temelju odredbe članka 99. stavka 3. Ustava Republike Hrvatske (»Narodne novine«, broj 85/10 – pročišćeni tekst), članka 22. Zakona o vanjskim poslovima (»Narodne novine«, broj 48/96), točke II. podtočke 8. Odluke o postupku osnivanja diplomatskih misija i konzularnih ureda Republike Hrvatske u inozemstvu i postupku postavljanja i opoziva šefova diplomatskih misija i konzularnih ureda Republike Hrvatske u inozemstvu od 11. siječnja 2001., 5. srpnja 2001. i 7. travnja 2004., te akta predsjednice Vlade Republike Hrvatske klasa: T-018-07/10-02/08, urbroj: 50304/2-10-05 od 24. studenoga 2010., kojim je predsjednica Vlade Republike Hrvatske dala prethodni supotpis, donosim

ODLUKU

O OPOZIVU IZVANREDNOG I OPUNOMOĆENOG VELEPOSLANIKA REPUBLIKE HRVATSKE

GORDAN BAKOTA opoziva se s dužnosti izvanrednog i opunomoćenog veleposlanika Republike Hrvatske u Republici Turskoj, sa sjedištem u Ankari, izvanrednog i opunomoćenog veleposlanika Republike Hrvatske u Islamskoj Republici Afganistan, sa sjedištem u Ankari, izvanrednog i opunomoćenog veleposlanika Republike Hrvatske u Azerbajdžanskoj Republici, sa sjedištem u Ankari, izvanrednog i opunomoćenog veleposlanika Republike Hrvatske u Republici Kazakstan, sa sjedištem u Ankari, izvanrednog i opunomoćenog veleposlanika Republike Hrvatske u Turkmenistanu, sa sjedištem u Ankari, i dužnosti izvanrednog i opunomoćenog veleposlanika Republike Hrvatske u Republici Uzbekistan, sa sjedištem u Ankari.

Ova Odluka stupa na snagu 31. prosinca 2010. godine.

Klasa: 018-07/10-02/05

Urbroj: 71-05-03/1-10-4

Zagreb, 15. prosinca 2010.

Predsjednik
Republike Hrvatske
prof. dr. sc. Ivo Josipović, v. r.

Odluka, NN 147/2010-3720
## Odluka o opozivu Ivana Kujundžića s dužnosti izvanrednog i opunomoćenog veleposlanika Republike Hrvatske u Republici Makedoniji

### NN 147/2010 (29.12.2010.), Odluka o opozivu Ivana Kujundžića s dužnosti izvanrednog i opunomoćenog veleposlanika Republike Hrvatske u Republici Makedoniji

PREDSJEDNIK REPUBLIKE HRVATSKE

3721

Na temelju odredbe članka 99. stavka 3. Ustava Republike Hrvatske (»Narodne novine«, broj 85/10 – pročišćeni tekst), članka 22. Zakona o vanjskim poslovima (»Narodne novine«, broj 48/96), točke II. podtočke 8. Odluke o postupku osnivanja diplomatskih misija i konzularnih ureda Republike Hrvatske u inozemstvu i postupku postavljanja i opoziva šefova diplomatskih misija i konzularnih ureda Republike Hrvatske u inozemstvu od 11. siječnja 2001., 5. srpnja 2001. i 7. travnja 2004., te akta predsjednice Vlade Republike Hrvatske klasa: T-018-07/10-02/09, urbroj: 50304/2-10-05 od 24. studenoga 2010., kojim je predsjednica Vlade Republike Hrvatske dala prethodni supotpis, donosim

ODLUKU

O OPOZIVU IZVANREDNOG I OPUNOMOĆENOG VELEPOSLANIKA REPUBLIKE HRVATSKE

IVAN KUJUNDŽIĆ opoziva se s dužnosti izvanrednog i opunomoćenog veleposlanika Republike Hrvatske u Republici Makedoniji, sa sjedištem u Skopju.

Ova Odluka stupa na snagu 31. prosinca 2010. godine.

Klasa: 018-07/10-02/06

Urbroj: 71-05-03/1-10-4

Zagreb, 15. prosinca 2010.

Predsjednik
Republike Hrvatske
prof. dr. sc. Ivo Josipović, v. r.

Odluka, NN 147/2010-3721